ভোটের আগে ফের রদবদল রাজ্য পুলিশে, ১০৯ ইন্সপেক্টরের বদলি

ওয়েবডেস্ক- বিধানসভা ভোটের (Assembly vote) আগে ফের রদবদল রাজ্য পুলিশের (State Police) । রাজ্যের ১০৯ ইন্সপেক্টরের বদলি (Inspectors Transferred) । একাধিক জেলা পুলিশ ও কমিশনারেট এর ইন্সপেক্টরের রদবদল।

১০৯ জন ইন্সপেক্টর-স্তরের অফিসারকে পশ্চিমবঙ্গ পুলিশে বদলি করা হয়েছে। বিধানসভা নির্বাচনের আগে এই রদবদল বেশ তাৎপর্যপূর্ণ বলেই মনে করা হচ্ছে। আসানসোল দুর্গাপুর পুলিশ কমিশনারেট থেকে আসানসোল দক্ষিণ থানার ইন্সপেক্টর ইনচার্জ কৌশিক কুণ্ডুকে ব্যারাকপুরে এসবি বিভাগে বদলি করা হয়েছে, আর রাণীগঞ্জ থানার ইন্সপেক্টর ইনচার্জ বিকাশ দত্তকে চন্দননগরে বদলি করা হয়েছে। বিপ্লব পতি আসানসোল দুর্গাপুর পুলিশ কমিশনারেটে পুনরায় ফিরে এসেছেন।

প্রসঙ্গত, রাজ্যে বিধানসভা নির্বাচনের আবহে রাজ্য-রাজনীতির পরিবেশ প্রায় গোটাটাই বদলে গেছে। রাজনৈতিক কর্তাব্যক্তি থেকে নেতা-নেত্রীরা তাদের ভোটের প্রচার শুরু করে দিয়েছেন। জোর কদমে প্রচার সারছেন অভিষেক বন্দ্যোপাধ্যায়। ইতিমধ্যেই বাংলা থেকে ঘুরে গেছে প্রধানমন্ত্রী নরেন্দ্র মোদি। সেইসঙ্গে কালই রাজ্যে আসছেন স্বরাষ্ট্রমন্ত্রী অমিত শাহ। কাল নিউটাউনের হোটেলে কোর কমিটির বৈঠক করবেন তিনি। শনিবার সকালে ব্যারাকপুরের কর্মিসভায় যোগ দেবেন, বিকেলে শিলিগুড়িতে কর্ম সম্মেলন করবেন শাহ।

আরও পড়ুন- কালই গুরুত্বপূর্ণ বৈঠকে নির্বাচন কমিশন, থাকবেন জ্ঞানেশ কুমার

এদিকে রাজ্যে এসআইআর পরিস্থিতি নিয়ে উত্তপ্ত পরিস্থিতি। নির্বাচন কমিশনের সঙ্গে বৈঠকে বসবেন মুখ্যমন্ত্রী মমতা বন্দ্যোপাধ্যায়। এদিকে সেই বৈঠকের আগেই বৈঠকে বসছে নির্বাচনে ফুল বেঞ্চ, থাকবেন মুখ্য নির্বাচন কমিশনা জ্ঞানেশ কুমার। দিল্লি থেকে আসা অবজারভারদের নিয়ে ভার্চুয়ালি এই বৈঠক করবে জাতীয় নির্বাচন কমিশনের ফুল বেঞ্চ। দিল্লি থেকে আসা অবজারভারদের চোখে এ রাজ্যের এস আই আর কেমন চলছে? এস আই আর এর জন্য সময়সীমা বাড়ানোর প্রয়োজন রয়েছে? কোথায় কোথায় গাফিলতি আছে? সকাল ১১ টা থেকে বৈঠকে বসবে কমিশন। ভার্চুয়ালি শুধুমাত্র দিল্লি থেকে আসা অবজারভাররা এই বৈঠকে যোগ দেবেন। বৈঠকে থাকবেন রাজ্যের মুখ্য নির্বাচনী আধিকারিক মনোজ কুমার আগরওয়াল ও স্পেশাল রোল অবজার্ভার সুব্রত গুপ্ত বলেই কমিশন সূত্রে খবর।